Боҳтур

БОҲТУР, б а ҳ т ӯ р (), як навъ калтакалоси бепой. Танааш мисли танаи мор буда, то 1,5 м дарозӣ дорад; рангаш сиёҳи сурхча (холҳои зарди ба сабз моил ё сурхтоб дорад). Кариб дар ҳама ноҳияҳои Тоҷикистон вомехӯрад. Боҳтур дар сохили дарё, ҳамвории доманакӯҳҳои сералафу буттазор, ҷангалҳои сирак ва боғу саҳро, ангурзор, пахтазор, шолипоязор ва ғайраҳо дида мешавад. Хуб шино мекунад. Дар лонаи хояндахо, байнн решай дарахтон ва буттаҳои анбуҳ паноҳ меоарад. Баҳорон баъди аз хоби зимистона хестан бешттар дар офтобруяҳо мегардад. Тобистон фақат пагоҳии барвақт ва баъди ғуруби офтоб аз лонааш мебарояд. Боҳтур моҳҳои июн — июл 8—10 тухм мегузорад. Охирҳои моҳи август боҳтурчаҳо (дарозиашон қариб 10 см) аз тухм баромада, ҳаёти мустақилона мегузаронанд. Ранги боҳтурчахо зарди хокистаранг буда, 16—22 рахи кундаланг доранд. Боҳтур асосан муш, туқумшуллуқ мор, нармбаданон ва ҳашароти зараррасони хоҷагии қишлокро мехӯрад. Баҳорон, баъди боронҳо лесакҳоро хӯрда, ба хоҷагии қишлоқ фоида мерасонад. Боҳтур қариб хеҷ гоҳ намегазад; дар шароити сунъӣ нағз зиндагӣ карда, ба одам ром мешавад.
 Пайвандҳо 

Желтопузик 
Ophisaurus apodus

Гурӯҳ:Олами Ҳайвонот